Dalmaatiankoirauros Hemiä vaivaa närästys. Koiran emäntä ei halua lääkitä lemmikkiään ns. kovilla lääkkeillä, vaan turvautuu eläinhomeopaatin apuun. Niin tekee yhä useampi lemmikin omistaja.

Liki tunnin kestäneen istunnon aikana homeopaatti seuraa tarkasti Hemin puuhastelua. Hän tarkkailee potilasta, mutta samalla tenttaa omistajaa koiran ominaisuuksista.

– Kaikella tällä pyrin kartoittamaan eläimen tilaa kokonaisvaltaisesti. Ja samalla löytämään sopivimmat homeopaattiset lääkkeet, Kolehmainen selvittää, ja avaa pieniä ampulleja ja pipettipulloja täynnä olevat laatikkonsa.

Hemin emäntä saa lähtiessään pipettipulloissa sopivat lääkeaineet ja hoito-ohjeet sekä puhelinnumeron konsultaatiosoittoa varten. Hemi puolestaan saa taputukset ja kehut, sillä potilas oli reipas ja hyväkäytöksinen.

Lisää eläinhomeopatiasta Turun Sanomien Lemmikkiliitteessä.